 Ijọba Nàìjíríà pinnu láti dá àwọn èèyàn lókowò N10,000 iṣẹ lòògùn ìṣẹ Ijọba Naijiria ti kede pe wọn yoo pese ẹgbẹrun mẹwaa owo iranwọ fawọn oniṣowo keekeeke jakejado Naijiria. Lẹyin tijọba ṣe ìkede yii ni BBC jade lọ ṣe iwadii oriṣii irufẹ ọja tabi okòwò ti èèyàn le fi ẹgbẹrun mẹwaa naira ṣe lasiko yii pẹlu bi ìta ṣe rí. Ọpọlọpọ lara awọn ti BBC ba sọrọ ni àwọn ti sẹ okowo loriṣii pẹlu owo ti kò to ẹgbẹrun mewaa naira sẹyin. Ọṣọ Aṣọ Òkè ti kọjá lílo ìlẹkẹ níkan Díẹ lára àwọn okòwò tí ó ṣeéṣe lásìkò yi pẹlu N10,000 Iwadii BBC fihan pe eniyan le maa ta aṣọ àlòkù oyinbo ti àwọn kan n pe ni òkìrìkà ni ẹyọ. Awọn mii gba pe ẹni ti kò ba ni itiju iṣẹ le maa ta èso bii ọsan, ibẹpẹ, ọpẹ oyinbo àti bẹẹ bẹẹ lọ. Ibi gbogbo lo gba alagbara Àwọn oniṣowo kan sọro lori tita ohun mimu tutu bii ẹlẹrindodo ati omi tutu ninu ọrá àti nínú ike. Ero awọn miran ni síse ounjẹ ta nitori wi pe, ojumọ kan kò ni mọ ki ẹnu má gba ẹbọ ounjẹ. olounjẹ ni oloogun ebi Imọran àwọn oniṣowo mii ni pe ki wọn maa ta àwọtẹlẹ obinrin bii kọmú àti pátá àti tọkunrin naa ni èrè lórí ti ko si nilo owó okowo to pọ ju. Ọlẹ nìkan lààyè kó gbà. Igbagbọ awọn mii nipe àtẹlẹwọ ẹni kìí tan ni jẹ. Pe iṣẹ ọwọ ni o yẹ ki èèyàn fi ẹgbẹrun mẹwaa naa dá silẹ ki o le maa mu owó wole sii. Àtẹlẹwọ ẹni kò le tan ni jẹ Oriṣi iṣẹ ọwọ bii aránṣọ, irun gigẹ, irun dídì, kafinta àti bẹẹ bẹẹ lọ. Omiran tun ni iṣẹ alagbafọ aṣọ fifọ ni eyi to dabi apọnmita ti ko le kuna loju awọn kan. Alagbafọ ko le ṣai ṣere eti odo Bimpe: Èèyàn bíi tiyín ni àfín, ẹ dẹkun dídẹyẹsí àfín SMS alert: Wo ọnà láti dẹkun jìbìtì lórí àṣùwọn báǹkì rẹ : Ọṣinbajo ni káàdì ìdìbò kọ ni wan a fi san ẹgbẹrun mẹwaa náà fáwọn ènìyàn. 